Public procurement notice: Modification Of A Contract/Concession During Its Term
Published: 2019-11-07
Buyer: Debrecen Megyei Jogú Város Önkormányzata
Country: HU
Contract type: Works
Procedure: Open procedure
CPV classification: 45213316 | 45233142: Road-repair work

Technical requirements: Vállalkozási szerződés keretében Debrecen közigazgatási területén útfenntartási és építési munkálatok elvégzése. A beszerzés célja Debrecen Megyei jogú Város közigazgatási területén található utak fenntartási munkálatai kapcsán felmerülő hibák kijavítása és építési munkák elvégzése 31.12.2022-ig.
Nyertes Ajánlattevő feladata Debrecen város közigazgatási területén az útburkolatban, ill. járdaburkolatban keletkező hibák javítása a hatályos szabványokban leírt műszaki előírásoknak megfelelően, valamint szükség esetén jelzőlámpa bontási-, és telepítési munkálatai és közműkiváltási munkálatok elvégzése.
Építési munkálatok: 16 db + 50 % csomópont felújítása, mely tartalmaz jelzőlámpa telepítési és közműkiváltási munkálatokat is.
A nyertes ajánlattevő feladatát képezi a lemart aszfalt elszállítása megrendelő által kijelölt helyre 15 km-en belül, valamint az egyéb bontott építési anyagok lerakóhelyre történő szállítása annak járulékos költségeivel együtt.
Ahol a közbeszerzési dokumentumokban Ajánlatkérő esetlegesen gyártmányra, típusra, eredetre, szabadalomra vagy védjegyre hivatkozott, ott a megnevezés csak a tárgy jellegének egyértelmű meghatározása érdekében történt, azzal egyenértékű termék megajánlható (321/2015. (X. 30.) Korm. rendelet 46. § (3) bekezdése).
Felhívjuk Ajánlattevők figyelmét, hogy a 424/2017. (XII.19.) Korm.rendelet 11.§ (5) bekezdése alapján, ahol a Kbt. az érdeklődésüket jelzett gazdasági szereplők tájékoztatását vagy felhívását írja elő, érdeklődésüket jelzett gazdasági szereplőnek azt kell tekinteni, aki az EKR-ben az eljárás iránti érdeklődését az eljárásra vonatkozóan jelezte.
A Szerződés alapján végzett munkálatok során a Felek több alkalommal szembesültek azzal, hogy a kivitelezési munkák során feltárt nyomvonalon nem csak kopóréteg cseréket kell elvégezni, hanem vannak olyan esetek, amikor a kopóréteg alatt lévő kötőrétegek cseréje is szükséges azok leromlott állapota miatt. Ezen körülményről Feleknek az érintett felület bontását megelőzően nem volt információja. A Szerződés mellékletét képező egységár-táblázat nem tartalmazza az AC-22 (F) kötő típusú aszfalt kötőréteg építését, ugyanakkor a feladat elvégzése egyes esetekben a már feltárt, építési munkaterületnek minősülő helyszínen elkerülhetetlen.
A fentieken túlmenően Felek az útépítési munkák megvalósítása mellett elvégzendő elektromos vezeték kiépítése kapcsán több alkalommal szembesültek azzal, hogy a Szerződés mellékletét képező tételleírás szerinti hagyományos kiépítési feladatnál lényegesen költséghatékonyabb és ésszerűbb műszaki megoldással, fúrási technológiával is elvégezhető a feladat. Ezen munkanem a hagyományos technológiánál kevésbé invázív, ezáltal a fúrás esetén számos, munka -és időigényes egyéb feladatot nem kell elvégezni. A Szerződés mellékletét képező egységár-táblázat nem tartalmazza a fúrási technológia munkanemét és egységárát, ezért a szerződés módosítás vált szükségessé.
Felek a Debreceni Repülőtér gurulóútjának felújítása során megállapították továbbá, hogy a gurulóutat keresztező meglévő csapadékvíz-elvezető rendszer a funkcióját korlátozottan képes ellátni, mely balesetveszélyes helyzetett teremtett. Erre tekintettel a nagyteherbírású burkolati csapadékvizet elvezető rendszer felújítása sürgősen szükségessé vált.
A fentiekben ismertetett munkálatok elvégzését már feltárt, építési munkálatokkal érintett munkaterületen kell megvalósítani, erre tekintettel a feladatok más gazdasági szereplővel történő elvégeztetése nem megvalósítható sem műszaki, sem gazdasági okból. Felek egyetértettek abban, hogy az útfenntartási munkálatok elvégzésére irányuló Szerződés teljesítése során felmerő egyéb aszfaltozási, fúrási és áteresz építési feladatok hatékony kezelése érdekében a Szerződés módosítása szükséges oly módon, hogy a Szerződés mellékletét képező tételleírás és egységár-kimutatás kiegészítésre kerül azon további munkatételekkel, valamint azok egységáraival (3 db), melyek elvégzése a szerződés teljesítése során nélkülözhetetlen, ugyanakkor a Szerződés nem tartalmazta. A Szerződés alapját képező közbeszerzési eljárást megindító felhívásban rögzített keretösszeget továbbá Felek megemelni kívánják, tekintettel arra, hogy az előirányzott keretösszeg a szerződés időtartamának lejárta előtt kimerül és közlekedésbiztonsági szempontból az útfenntartási feladatok elvégzése az új közbeszerzési eljárás lefolytatásának időtartama alatt is elengedhetetlen.
Az egységárak megalapozottságának vizsgálatát Megrendelő műszaki ellenőre elvégezte és az egységárakat megalapozottnak, a piaci viszonyokhoz igazodónak és racionálisnak találta. Megrendelő a piaci árak vizsgálatát indikatív ajánlatok bekérésével is elvégezte és jelen szerződésmódosításhoz a legalacsonyabb indikatív ajánlati árak alkalmazásával járult hozzá.
A Kbt. 141. § (2) bekezdése szerint a szerződés – a (4) vagy (6) bekezdésben foglalt feltételek vizsgálata nélkül – új közbeszerzési eljárás lefolytatása nélkül módosítható, ha a módosítás eredményeként az ellenérték növekedése – vagy több módosítás esetén azok nettó összértéke – nem éri el az alábbi értékek egyikét sem
b)szolgáltatás, árubeszerzés és építési vagy szolgáltatási koncesszió esetén az eredeti szerződés értékének 10 %-át, építési beruházás esetén az eredeti szerződéses érték 15 %-át;
Valamint a módosítás nem változtatja meg a szerződés általános jellegét és illeszkedik az eredeti szerződés jellegéhez.
Vállalkozási szerződés keretében Debrecen közigazgatási területén útfenntartási és építési munkálatok elvégzése. A beszerzés célja Debrecen Megyei jogú Város közigazgatási területén található utak fenntartási munkálatai kapcsán felmerülő hibák kijavítása és építési munkák elvégzése 31.12.2022-ig.


Winner: D-PROFIL Építő, Kereskedő és Szolgáltató Korlátolt Felelősségű Társaság